**Autoportret clandestin**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt mai bătrân ca tine mamă

chiar dacă-ai fost copilă-odată

din alte vremi parcă mă cheamă

poate-un băiat ori poate-o fată

Chiar dacă-am fost copil odată

Doamne vremea-a stat pe loc

dacă cineva când strigă tată

inima din piept e gata să ia foc

Vremea Doamne-a stat pe loc

din alte stele cine te cheamă

dacă să fii copil nu-i un noroc

sunt mai bătrân ca tine mamă

Căci tu ai fost copilă-odată

și azi mă strigi pe nume tată

Costel Zăgan, CEZEISME II